અમદાવાદ: અમદાવાદના કાલુપુર રેલવે સ્ટેશનની દેશનાં મોટાં રેલવે સ્ટેશનમાં ગણતરી થાય છે તેમ છતાં અહીં સુરક્ષા માટે જરૂરી એવા બેગેજ સ્કેનરની સુવિધા ઉપલબ્ધ નથી. અારપીએફના જવાનો દ્વારા માત્ર હેન્ડ મેટલ ડિટેક્ટરથી મુસાફરોના સામાનનું ચેકિંગ કરવામાં અાવી રહ્યું છે ત્યારે કોઈ અાતંકી તત્ત્વો તેના સામાનમાં કોઈ જોખમી કે વિસ્ફોટક સામગ્રી લઈ જાય તો મોટી ઘટના બની શકે તેમ છે. અા અંગે અખિલ ભારતીય રેલ ઉપભોક્તા સંઘ તેમજ સાંસદ-અભિનેતા પરેશ રાવલ દ્વારા પણ રજૂઅાતો કરાઈ હોવા છતાં હજુ સુધી રેલવેતંત્ર દ્વારા અા બાબતને ગંભીરતાથી લેવાઈ નથી. અા અંગે રેલવેતંત્ર દ્વારા જણાવાયું હતું કે મંત્રાલય તરફથી હજુ સુધી મંજૂરી મળી નથી.